Jukskei | PNHS
Voor in die wapad brand 'n lig - en daarmee saam speel ons uitstekende jukskei.
Organiseerder en afrigter: C Bruyns
Afrigter: H Jacobs
Buite afrigters: Marliza Visser en Eric Reyneke
Jukskei is 'n 270 jaar oue eg Afrikaanse sport en word beskou as een van die moeilikste spansporte ter wêreld.
Jukskei is deur die Voortrekkers gespeel so vroeg as 1743! Hulle het die skeie van die ossewaens gebruik om 'n pen raak te gooi wat in die grond geplant is. Van daar het die sport ontwikkel en word in drie lande gespeel insluitend die VSA!
Jukskei is 'n groot uitdaging, omdat twee spanne met vier spelers 23 punte bymekaar moet maak deur die pen om te gooi of om so na as moontlik aan die pen te kom. Om die pen om te gooi is drie punte werd. 'n Lê tel een punt. Sou 'n span meer as 23 punte aanteken, "bars" die span en moet hulle weer van 0 af begin. 'n Wedstryd word oor 'n maksimum van drie skofte gespeel en elke skof is vyf punte werd.
Jukskei oefening begin vroeg in die derde kwartaal en die liga wedstryde vind in September plaas. Hoërskool Pretoria-Noord speel vir die Gauteng-Noord Jukskei Unie en spog met talle leerders wat Gauteng-Noord asook Nasionale kleure vir Jukskei verwerf het.
Kom wees deel van al die pret!
Covid het dalk hierdie jaar se penne laat plat val maar in 2021 is ons terug en die skeie gaan dans. Ons sien uit om JOU daar te hê!